**ТЕХНИЧЕСКА СПЕЦИФИКАЦИЯ**

**ЗАКУПУВАНЕ НА МЕТАЛНИ КОНТЕЙНЕРИ ТИП „БОБЪР“ 1.1. М3 И КОНТЕЙНЕРИ ЗА БИОРАЗГРАДИМИ ОТПАДЪЦИ ЗА НАСЕЛЕНИТЕ МЕСТА НА ОБЩИНА ДОБРИЧКА**

1. **ОБЩИ ПОЛОЖЕНИЯ**
	1. **ПРЕДМЕТ НА ПОРЪЧКАТА:**

Община Добричка възнамерява да закупи нови метални контейнери за битови отпадъци тип „Бобър” 1.1 м³ /1100 л, контейнери за биоразградими, необходими за нуждите на община Добричка. Точните бройки на контейнерите ще се уточнят на база одобрените единични цени и планираните за целта средства.

Специализираните контейнери и компостери ще се доставят в автостопанство община Добричка, на адрес гр. Добрич, бул. „Трети март“ № 70.

 Обществената поръчка е разделена в две обособени позиции:

* **1-ва обособена позиция –** доставка на метални контейнери тип „Бобър“ с вместимост 1.1 м3 ;
* **2-ра обособена позиция** – доставка на кафяви контейнери за биоразградими отпадъци с вместимост 1.1 м3;
	1. **СПЕЦИФИЧНИ ИЗИСКВАНИЯ ЗА ВСЯКА ОБОСОБЕНА ПОЗИЦИЯ:**
		1. **Обособена позиция 1 - Специализираните контейнери за битови отпадъци тип „БОБЪР” 1100 л.** (1.1м³) са предназначени за събиране и временно съхраняване на твърди битови отпадъци и изсипване на битови отпадъци във всички сметоизвозващи машини, отговарящи на изискванията на EN 1501-1. Контейнерите да бъдат ново производство, с вместимост 1100л. (1.1м³). Да са изработени от горещо поцинкована ламарина с дебелина от 1.5 мм. до 2 мм. Да са напълно окомплектовани. Отварянето на капака да става ръчно. Брой опорни колела – 4, въртящи се около оста на закрепване. Два броя от опорните колела да са с блокираща спирачна система. Колелата да са осигурени против кражба с допълнителен заваръчен шев.
		2. **Обособена позиция 2 - Специализираните контейнери за биоразградими отпадъци** да са ново производство с вместимост 1100 л. (1.1 м3). Да са напълно окомплектовани. Отварянето на капака да става ръчно. Брой опорни колела – 4 бр, въртящи се около оста на закрепване. Да имат спирачна система. Да са оборудвани с отвори за циркулация на въздуха.

Предлаганите контейнери да отговарят на действащите европейски норми за контейнери „БОБЪР” и да притежават:

- Сертификат за съответствие на продукта със стандартите: БДС: EN 840-3:2013; БДС :EN 840-5:2013; БДС : EN 840-6:2013;

- Паспорт на изделието включващ техническа характеристика, указания за експлоатация и безопасност

* 1. **СРОК ЗА ИЗПЪЛНЕНИЕ НА ПОРЪЧКАТА**

 Срокът за изпълнение е най-много 60 дни след датата на подписване на договора за доставка.

1. **ДЕЙНОСТИ И ОБХВАТ**

**Прогнозната стойност на поръчка е 41 666 (четиридесет и една хиляди шестстотин шестдесет и шест) лева без включен ДДС, както следва:**

* **Обособена позиция 1 –** 20 833 (двадесет хиляди осемстотин тридесет и три) лева без включен ДДС
* **Обособена позиция 2**  **–** 20 833 (двадесет хиляди осемстотин тридесет и три) лева без включен ДДС

В предложената цена трябва да се включат всички разходи свързани с изпълнението на доставката.

Възложителят финансира дейностите със средства от бюджета на община Добричка.